राज्य का बजट आज
चंडीगढ़ | राज्यके बजट में इस बार विकास कार्यों के लिए सरकार ज्यादा राशि का प्रावधान करेगी। पिछले साल राज्य की भाजपा सरकार ने घाटे वाले निगमों को छोड़कर 8788.58 करोड़ रुपए और सभी बिजली निगमों समेत 15,778.96 करोड़ रुपए का प्रावधान किया था। इस बार विकास कार्यों के लिए बजट राशि में 30 फीसदी से ज्यादा की बढ़ोत्तरी संभावित है। इसकी वजह है कि राज्य की भाजपा सरकार ने वर्ष 2017 को गरीब कल्याण वर्ष के रूप में मनाने का फैसला किया है। इसलिए ग्रामीण विकास और शहरी विकास के लिए ज्यादा प्रावधान किए जा सकते हैं। यह बात अलग है कि राज्य के ज्यादातर विभाग अपनी पिछली बजट राशि का भी पूरा उपयोग नहीं कर पाए हैं। मार्च के अंत तक 85 फीसदी राशि ही खर्च होने का अनुमान है। क्योंकि बजट राशि का ज्यादातर हिस्सा आखिरी माह में ही खर्च करते हैं।
राज्य के वित्तमंत्री कैप्टन अभिमन्यु सोमवार को सुबह 12 बजे विधानसभा में वित्तीय वर्ष 2017-18 का बजट पेश करेंगे।
awa_Deva hin_Deva hin_Deva